R O M Â N I A                                                                                    
JUDEŢUL TIMIŞ

ORAŞUL DETA

Nr. 4988/12.05.2025
R A P O R T
privind indexarea valorilor impozabile, impozitelor și taxelor locale precum și amenzilor pentru anul fiscal 2026.
Conform art. 491, alin. (1) din Codul Fiscal, impozitele și taxele locale care constau într-o anumită sumă în lei sau sunt stabilite pe baza unei anumite sume în lei, se indexează anual, ținand cont de rata inflației pentru anul fiscal anterior.

Art. 491, alin. (1^1) “Prin excepție de la prevederile alin. (1), sumele cuprinse în tabelul prevăzut la art. 470 alin. (5) și (6) se indexează anual în funcție de rata de schimb a monedei euro în vigoare în prima zi lucrătoare a lunii octombrie a fiecărui an și de nivelurile minime prevăzute in Directiva 1999/62/CE de aplicare la vehiculele de marfă pentru utilizarea anumitor infrastructuri.” Alineatele (5) și (6) ale art. 470 se referă la autovehiculele de transport de marfă cu masa totală autorizată egală sau mai mare de 12 tone și la combinaţiile de autovehicule, autovehicule articulate sau tren rutier, de transport de marfă cu masa totală maximă autorizată egală sau mai mare de 12 tone.
Întrucât, rata de inflației pentru anul 2024 a fost 5,6%, conform site-ului oficial al Ministerului Finanțelor Publice și Ministerul Dezvoltării Regionale și Administrației Publice
PROPUNEM:

Art. 1: Se aprobă indexarea pentru anul fiscal 2026, cu rata inflației de 5,6% a impozitelor și taxelor locale care constau într-o anumită sumă în lei sau care sunt stabilite pe baza unei sume în lei, precum și a limitelor amenzilor prevăzute la art. 493, alin. (3), (4) și (4^1) din Legea nr. 227/2015 privind Codul Fiscal.

Art. 2: Pentru impozitele și taxele locale indexate cu rata inflației, se va aplica rotunjirea prin reducere când fracțiunile în bani sunt mai mici de 50 de bani și prin majorare când fracțiunile în bani sunt de 50 de bani sau mai mari, conform prevederilor punctului 11 litera n) din Hotărârea Guvernului nr. 1/2016 pentru aprobarea Normelor metodologice de aplicare a Legii nr. 227/2015 privind Codul Fiscal.

Art. 3: Scutirile, bonificațiile și cotele de impozitare se mențin la nivelul celor stabilite pentru anul 2025.


Art. 4: Creanțele fiscale aflate în sold la data de 31 decembrie 2025, până la 40 lei se anulează conform Codului de procedură fiscală, art. 266, alin. (5) și (6).


Art. 5: Prezenta hotărâre va fi avută în vedere la stabilirea impozitelor și taxelor locale pentru anul fiscal 2026.

Art. 6: Prezenta hotărâre intra în vigoare începand cu data de 01.01.2026.

